

**"Бесқарағай ауданы Беген ауылдық округінің Беген ауылында және "Ерганат" жазғы мал жайылымындағы шаруа қожалығында шектеу іс-шараларын белгілеу туралы" Беген ауылдық округі әкімінің 2016 жылғы 30 наурыздағы № 1 шешіміне өзгерістер енгізу туралы**

***Күшін жойған***

Шығыс Қазақстан облысы Бесқарағай ауданы Беген ауылдық округі әкімінің 2017 жылғы 10 наурыздағы № 1 шешімі. Шығыс Қазақстан облысының Әділет департаментінде 2017 жылғы 7 сәуірде № 4937 болып тіркелді. Күші жойылды - Шығыс Қазақстан облысы Бесқарағай ауданы Беген ауылдық округі әкімінің 2017 жылғы 12 мамырдағы № 2 шешімімен

      Ескерту. Күші жойылды - Шығыс Қазақстан облысы Бесқарағай ауданы Беген ауылдық округі әкімінің 12.05.2017 № 2 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).  
       РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.  
      "Құқықтық актілер туралы" Қазақстан Республикасының 2016 жылғы 6 сәуірдегі Заңының 26 - бабына сәйкес, ветеринариялық бақылау және қадағалау Комитетінің Бесқарағай аудандық аумақтық инспекциясы басшысының 2016 жылғы 14 қазандағы № 273 ұсынысы негізінде Беген ауылдық округінің әкімі **ШЕШТІ:**  
      1. "Бесқарағай ауданы Беген ауылдық округінің Беген ауылында және "Ерганат" жазғы мал жайылымындағы шаруа қожалығында шектеу іс - шараларын белгілеу туралы" Беген ауылдық округі әкімінің 2016 жылғы 30 наурыздағы № 1 шешіміне (2016 жылғы 7 мамырдағы "Бесқарағай тынысы) аудандық газетінің № 40 санында жарияланған, нормативтік құқықтық актілер тізілімінде 2016 жылғы 25 сәуірінде № 4515 тіркелді) келесі өзгерістер енгізілсін:  
      жоғарыда аталған шешімнің атауы келесі редакцияда мазмұндалсын:  
      "Бесқарағай ауданы Беген ауылдық округінің Беген ауылында шектеу іс-шараларын белгілеу туралы".  
      жоғарыда аталған шешімнің 1-тармағы келесі редакцияда мазмұндалсын:   
      "Мүйізді ірі қара малдардан сарып ауруының анықталуына байланысты Бесқарағай ауданы Беген ауылдық округінің Беген ауылында шектеу іс-шараларын белгілеу туралы".   
      2. Осы шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

|  |  |
| --- | --- |
| *Беген ауылдық округінің әкімі* | *Н. Асылгожин* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК